Ο Χαμένος τα Παίρνει Όλα

Το ***Ο χαμένος τα παίρνει όλα*** είναι μια ελληνική δραματική-πειραματική-ανεξάρτητη ταινία τέχνης, με έντονο σουρεαλισμό, του 2002. Είναι η έβδομη μεγάλου μήκους ταινία του Νίκου Νικολαΐδη. Η ταινία, παραγωγής από το Ελληνικό Κέντρο Κινηματογράφου και την Ελληνική Τηλεόραση ET-1, αποτελεί το τελευταίο μέρος της τριλογίας που ξεκίνησε ο σκηνοθέτης με *[[Τα κουρέλια τραγουδάνε ακόμα]]* (1979) και συνέχισε με τη *[[Γλυκιά συμμορία]]* (1983), κλείνοντας τον κύκλο της τριλογίας για «τα χρόνια της χολέρας», το βλέμμα δηλαδή του δημιουργού πάνω στις τελευταίες δεκαετίες του 20ού αιώνα.

Η παραγωγή της ταινίας ολοκληρώθηκε τον Σεπτέμβριο του 2002. Η ταινία αρχικά προβλήθηκε στο Φεστιβάλ Κινηματογράφου Θεσσαλονίκης στις 15 Νοεμβρίου 2002, ενώ άρχισε να προβάλλεται επίσημα στις αίθουσες στις 31 Ιανουαρίου 2003. Βραβεύτηκε με το Βραβείο Σκηνοθεσίας και το Βραβείο Φωτογραφίας στα Κρατικά Βραβεία Κινηματογράφου του Φεστιβάλ Κινηματογράφου Θεσσαλονίκης του έτους 2002.

## Πλοκή
Η ιστορία εκτυλίσσεται γύρω από πέντε πρόσωπα: Έναν σαραντάρη, τον Άνδρα, με αναμνήσεις από «τα χρόνια της χολέρας», μια αλκοολική (με το ψευδώνυμο «Δεσποινίς Βατόμουρο»), μια στρίπερ από τη Σενεγάλη, μια παλιά ιστορία του Άνδρα, τώρα πια μπαργούμαν και έναν μικρό, λάτρη της μουσικής και της κιθάρας. Οι πέντε τους συναντιούνται και αποφασίζουν να εκπληρώσουν το κοινό τους όνειρο: Να φύγουν για ένα ταξίδι χωρίς επιστροφή σ' ένα εξωτικό νησί, μακριά από την δύσκολη καθημερινότητα της πόλης. Έτσι θα ξεκινήσουν να μπλέκονται στον σκοτεινό κόσμο της νύχτας, με σκοπό να αποκτήσουν τα χρήματα που θα τους επιτρέψουν να φύγουν. Κινούμενοι σε ένα περιθωριακό περιβάλλον, ένα κόσμο βρώμικο και σκληρό, ένα κόσμο παρακμής, ο άνθρωπος αντιμετωπίζεται ως αντικείμενο εκμετάλλευσης, ιδιαίτερα η γυναίκα υπολογίζεται ως σκεύος ηδονής και όργανο προς επιτυχία των άνομων στόχων. Ο Άνδρας είναι εξαρτημένος από πάθη, εγωιστής και αδίστακτος, αλλά με την ευφυία του καταφέρνει να ανταπεξέρχεται σε δύσκολες καταστάσεις και να καταφέρνει να φέρνει σε πέρας ό,τι αναλάβει, παράνομες δουλειές που μόνος αποφασίζει να αναλάβει ή του αναθέτουν. Διακίνηση ναρκωτικών, χρήμα παράνομο και άφθονο, φόνοι, επαγγελματίες δολοφόνοι, πόρνες, δείχνουν μια κοινωνία σε παρακμή και αποσύνθεση, χαρακτηρίζοντας την Αθήνα και τη χώρα στα τέλη του 20ού αιώνα. 

Στο τέλος με θύμα τον "Μικρό", που με παρότρυνση του "Άνδρα" έλαβε μέρος σε επιχείρηση διακίνησης ναρκωτικών, ενώ μέχρι πριν απλώς έπαιζε μουσική με την κιθάρα του, αμέτοχος σε όσα συνέβαιναν γύρω του με όσους και όσες περνούσαν ή διέμεναν στο διαμέρισμά του. Ο "Άνδρας" θα καταφέρει να ξεγελάσει και να νικήσει τους εμπόρους ναρκωτικών, τους παίρνει τα χρήματα κατακρατώντας το εμπόρευμα, θα αποκτήσει ένα πακέτο χρημάτων μεγάλης αξίας, αλλά μετά το θάνατο του φίλου του δεν ενδιαφέρεται για τη λεία και παραδίδει όλα τα χρήματα στις γυναίκες συνεργούς, καταρχάς στη Μανταλί, παροτρύνοντάς τη να φύγει για τη χώρα της, τη Σενεγάλη, για να πραγματοποιήσει ένα όνειρό της, να ανοίξει ένα βιβλιοπωλείο και έτσι να απαλλαγεί από την άθλια ζωή που έκανε στην Ελλάδα. Τα υπόλοιπα χρήματα μοιράζει στις άλλες δύο γυναίκες της παρέας. Θα τιμωρήσει για την απώλεια του φίλου του τον έμπορο ναρκωτικών που του ανέθεσε την επιχείρηση σκοτώνοντάς τον. Αστυνομικές ένοπλες δυνάμεις περικυκλώνουν το σπίτι όπου βρίσκεται, εκείνος, αφού βγήκε από πίσω πόρτα και σκότωσε αστυνομικούς μέσα στο αυτοκίνητό τους, ξαναμπαίνει στο σπίτι και περιμένοντας το μοιραίο πετάει στον αέρα την άσπρη σκόνη αδειάζοντας τις συσκευασίες, παίζει στην κιθάρα το αγαπημένο τραγούδι του φίλου του, του "Μικρού", ενώ πάνοπλοι αστυνομικοί εισβάλλουν!...

## Διανομή ρόλων
*Γιάννης Αγγελάκας - Άνδρας
*Συμεών Νικολαΐδης - Μικρός
*Τζένη Κιτσέλη - Οδέττη
*Ιφιγένεια Αστεριάδη - Ελσα
*Louise Attah -  Μανταλί
*Ιωάννα Παππά - Μελίσσα
*Μελισσα Στοΐλη  - Αγνή
*Μάρω Μαυρή -  τηλεπαρουσιάστρια 
*Lumi Savva - Ξανθιά
*Τάκης Τσαγκάρης  - Αφεντικό El dorado
*Γιώργος Χουλιάρας - A Dealer

## Soundtrack
Στην ταινία ακούγονται τα τραγούδια: 
**It's a wonderful world* του Συμεών Νικολαΐδη
**Space in time* του Συμεών Νικολαΐδη
**Into town* των Boom state
Το soundtrack κυκλοφόρησε το 2003 από την εταιρεία Hitch Hyke Records και περιλαμβάνει είκοσι οκτώ κομμάτια (κυρίως instrumental), συμπεριλαμβανομένου του τραγουδιού "Ο χαμένος τα παίρνει όλα" που τραγούδησε ο Γιάννης Αγγελάκας. Αργότερα επανεκδόθηκε από την δισκογραφική εταιρία του Αγγελάκα, All Together Now.

## Παραπομπές


## Περαιτέρω ανάγνωση
*Νίκος Νικολαΐδης, *Ο χαμένος τα παίρνει όλα: Σενάριο*, Αθήνα: Εκδόσεις Αιγόκερως, 2003, 143 σελίδες (ISBN 9603221821).

## Εξωτερικοί σύνδεσμοι
* '' Ο χαμένος τα παίρνει όλα'' στο Cine.gr
* *''The Loser Takes It All'' at Nikos Nikolaidis (Film Director/Writer/Producer): Νιkos Nikolaidis (1939–2007), Films
*
*''The Loser Takes It All'' at the Greek Film Center:  English, Films 
*''The Loser Takes It All'' at the Greek Film Archive Film Museum: Home Page, Digital Archives, Filmography
*
*''The Loser Takes It All'' at *[[The New York Times]]* Movies
*''Ο χαμένος τα παίρνει όλα'' at 5 Books, 6 Films, and... Nikos Nikolaidis: Films 

Κατηγορία:Ελληνικές ταινίες της δεκαετίας 2000
Κατηγορία:Ταινίες του 2002
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Σινεφίλ ταινίες
Κατηγορία:Ταινίες σε σκηνοθεσία Νίκου Νικολαΐδη
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Ελληνικού Κέντρου Κινηματογράφου
Κατηγορία:Ταινίες παραγωγής ΕΡΤ
Κατηγορία:Ταινίες με θέμα τη σεξουαλικότητα
Κατηγορία:Ταινίες με θέμα την ψυχιατρική